Jakobus doodgemaak; Petrus in die tronk (1-5)
Petrus wonderdadig vrygelaat (6-19)
Herodes deur ’n engel getref (20-25)
Of “in die openbaar te verhoor”.
+Han 5:18, 19
+Han 13:5; 15:37, 38; Kol 4:10
Of “in ’n veglustige bui teen”.
+Han 6:7; 19:20; Kol 1:6
+Han 11:29, 30
+Han 13:5; 15:37, 38
Hand. 12:1Joh 15:20
Hand. 12:2Mt 20:20-23; Lu 11:49
Hand. 12:4Lu 21:12
Hand. 12:52Ko 1:11
Hand. 12:7Ps 34:7; Heb 1:7, 14
Hand. 12:7Han 5:18, 19
Hand. 12:12Han 13:5; 15:37, 38; Kol 4:10
Hand. 12:24Han 6:7; 19:20; Kol 1:6
Hand. 12:25Han 4:36, 37
Hand. 12:25Han 11:29, 30
Hand. 12:25Han 13:5; 15:37, 38
12 In daardie tyd het koning Herodes party lede van die gemeente begin mishandel.+ 2 Hy het Jakobus, die broer van Johannes,+ met die swaard doodgemaak.+ 3 Toe hy sien dat dit die Jode bly maak, het hy verder gegaan en Petrus gearresteer. (Dit was in die dae van die Ongesuurde Brode.)+ 4 Hy het hom gearresteer en in die tronk gegooi+ en hom oorgelewer aan vier groepe van vier soldate elk om hom te bewaak. Hy was van plan om hom ná die Pasga voor die volk te bring.* 5 Terwyl Petrus in die tronk was, het die gemeente intens vir hom tot God bly bid.+
6 Die nag voordat Herodes Petrus wou uitbring, het Petrus tussen twee soldate geslaap. Hy was met twee kettings vasgebind, en daar was wagte voor die deur wat die tronk bewaak het. 7 Maar kyk! Jehovah* se engel het daar gestaan,+ en ’n lig het in die tronksel geskyn. Hy het Petrus wakker gemaak deur hom op die sy te slaan en het gesê: “Staan gou op!” En die kettings het van sy hande afgeval.+ 8 Die engel het vir hom gesê: “Trek jou klere en jou sandale aan.” Hy het dit gedoen. Laastens het hy vir hom gesê: “Trek jou bo-kleed aan, en volg my.” 9 En hy het uitgegaan en hom gevolg, maar hy het nie geweet dat die dinge wat die engel doen, regtig gebeur nie. Om die waarheid te sê, hy het gedink dat hy ’n visioen sien. 10 Toe hulle verby die eerste en die tweede plek gaan waar die wagte gestaan het, het hulle by die ysterpoort gekom wat na die stad lei, en dit het vanself oopgegaan. Nadat hulle uitgegaan het, het hulle in die straat afgegaan, en onmiddellik het die engel hom verlaat. 11 Petrus het besef wat aan die gang is en het gesê: “Nou weet ek vir seker dat Jehovah* sy engel gestuur het en my gered het uit Herodes se hand en van alles wat die Jode gedink het met my sal gebeur.”+
12 Nadat hy dit besef het, het hy na die huis van Maria gegaan, die ma van Johannes, wat ook Markus genoem is.+ ’n Hele paar was daar bymekaar en was besig om te bid. 13 Toe hy aan die poortdeur klop, het ’n diensmeisie met die naam Rode gekom om te hoor wie daar is. 14 Toe sy Petrus se stem herken, was sy so bly dat sy nie die deur oopgemaak het nie, maar na binne gehardloop het en gesê het dat Petrus voor die poort staan. 15 Hulle het vir haar gesê: “Jy is mal.” Maar sy het aangedring dat dit so is. Hulle het begin sê: “Dit is sy engel.” 16 Maar Petrus het aangehou klop. Toe hulle die deur oopmaak, het hulle hom gesien en was hulle verbaas. 17 Maar hy het vir hulle beduie om stil te bly en het vir hulle vertel presies hoe Jehovah* hom uit die tronk gebring het, en hy het gesê: “Vertel hierdie dinge vir Jakobus+ en die broers.” Toe het hy uitgegaan en êrens anders heen gereis.
18 Toe dit dag word, was die soldate geskok en het hulle gewonder wat met Petrus gebeur het. 19 Herodes het deeglik na hom gesoek, en toe hy hom nie kon kry nie, het hy die wagte ondervra en beveel dat hulle weggelei moet word om gestraf te word.+ Toe het hy van Judeʹa af na Sesareʹa gegaan en ’n ruk daar gebly.
20 Herodes was woedend vir* die mense van Tirus en Sidon. Toe het hulle met een doel na hom toe gekom, en nadat hulle Blastus oorreed het, wat in beheer van die koning se huishouding* was, het hulle begin vra om vrede te maak, omdat die koning se land hulle land van kos voorsien het. 21 Op ’n vasgestelde dag het Herodes koninklike klere aangetrek en op die regterstoel gaan sit en vir hulle ’n openbare toespraak begin hou. 22 Toe het die gehoor geskree: “’n God se stem en nie ’n mens s’n nie!” 23 Onmiddellik het die engel van Jehovah* hom getref omdat hy nie eer aan God gegee het nie, en hy is deur wurms opgeëet en het gesterf.
24 Maar die woord van Jehovah* het bly groei en versprei.+
25 Nadat Barʹnabas+ en Saulus klaar was met hulle werk om die broers in Jerusalem te help,+ het hulle teruggekeer en Johannes,+ wat ook Markus genoem is, saamgeneem.